1. ปัจจัยความเสี่ยง

1.  ความเสี่ยงด้านราคาวัตถุดิบ

เนื่องจากเม็ดพลาสติกซึ่งเป็นวัตถุดิบหลักในการผลิต เป็นผลพลอยได้จากกระบวนการกลั่นน้ำมันดิบ
ราคาเม็ดพลาสติกจึงมีความผันผวนตามราคาน้ำมันดิบในตลาดโลก
ดังนั้นการเปลี่ยนแปลงราคาเม็ดพลาสติกจึงมีผลต่อต้นทุนในการผลิตของบริษัทฯ
และส่งผลกระทบต่อกำไรขั้นต้น และผลการดำเนินงานของบริษัทฯได้ โดยในปี 2548
ซึ่งเป็นปีที่วัตถุดิบหลักคือเม็ดพลาสติกยังมีราคาสูงต่อเนื่องมาจากปี 2547 นั้น
มูลค่าเม็ดพลาสติกซึ่งคิดเป็นสัดส่วนร้อยละ 43 ของต้นทุนขาย มีส่วนได้รับผลกระทบตามไปด้วย

อย่างไรก็ตามหากแม้ราคาเม็ดพลาสติกมีแนวโน้มเพิ่มสูงขึ้นอย่างต่อเนื่อง
บริษัทฯสามารถทยอยปรับราคาสินค้าให้สูงขึ้นตามภาระต้นทุนวัตถุดิบที่เพิ่มขึ้นได้โดยการแจ้งขอปรับราคาสินค้าเป็นระยะ
ในช่วงเวลาที่แตกต่างกันไปขึ้นอยู่กับภาวะความผันผวนของราคาวัตถุดิบ โดยการปรับราคาแต่ละครั้ง
จะพิจารณาจากราคาต้นทุนวัตถุดิบ ความสามารถในการทำกำไรของบริษัทฯ
และความสามารถในการปรับราคาจำหน่ายสินค้าของลูกค้า
ซึ่งอัตราการปรับขึ้นของราคาดังกล่าวอาจน้อยกว่าอัตราการเปลี่ยนแปลงของราคาวัตถุดิบที่เพิ่ม

นอกจากนี้ บริษัทฯยังจัดให้มีการบริหารการจัดซื้อเม็ดพลาสติก
และการเก็บเม็ดพลาสติกคงคลังไว้ล่วงหน้าให้เพียงพอกับปริมาณการใช้งาน
ตามความเหมาะสมของสถานการณ์ราคาเม็ดพลาสติก
จึงทำให้สามารถลดผลกระทบจากการผันผวนของราคาเม็ดพลาสติกได้ในระดับหนึ่ง

1.2 ความเสี่ยงจากการเปลี่ยนแปลงพฤติกรรมการใช้บรรจุภัณฑ์ของผู้บริโภค
และเทคโนโลยีการผลิต

เนื่องจากบรรจุภัณฑ์พลาสติก
อาจมีการเปลี่ยนแปลงทางด้านรูปแบบและคุณสมบัติการใช้งานของตัวบรรจุภัณฑ์ของลูกค้า
ดังนั้นหากความต้องการของลูกค้าเปลี่ยนแปลงไป
ทั้งในเรื่องของรูปแบบและคุณสมบัติการใช้งานของตัวบรรจุภัณฑ์
อาจส่งผลต่อความสามารถในการแข่งขันของบริษัทฯ
ในการปรับเปลี่ยนเทคโนโลยีการผลิตให้ตรงกับความต้องการของลูกค้า
ส่งผลให้เกิดการแข่งขันจากสินค้าทดแทน ซึ่งจะกระทบต่อผลการดำเนินงานของบริษัทฯในที่สุด อาทิ
ธุรกิจเครื่องดื่มชาเขียวใช้บรรจุภัณฑ์แบบขวด PET ทดแทนการใช้บรรจุภัณฑ์พลาสติกสำหรับเครื่องดื่ม

อย่างไรก็ตามบริษัทฯ ได้ติดตามการเปลี่ยนแปลงและแนวโน้มความต้องการของลูกค้า
รวมทั้งเทคโนโลยีที่ใช้ในการผลิต และพยายามผลิตสินค้าที่มีคุณสมบัติการใช้งานได้หลากหลายขึ้น
เพื่อให้ทันต่อการเปลี่ยนแปลงตลอดเวลา
นอกจากนั้นเครื่องจักรของบริษัทฯยังสามารถปรับเปลี่ยนไปใช้ในการผลิตบรรจุภัณฑ์ประเภทอื่นๆที่ทำจากพลาสติกได้
นอกจากนี้การเปลี่ยนแปลงรูปแบบสินค้าของลูกค้า มิได้เปลี่ยนแปลงอย่างรวดเร็วนัก
เพราะมีปัจจัยด้านการทำแผนการตลาด และต้นทุนในการวิจัยพัฒนารูปแบบในแต่ละครั้งของลูกค้า
ทำให้บริษัทฯ สามารถปรับเปลี่ยนได้ทันต่อการเปลี่ยนแปลง

3.  ความเสี่ยงจากการเข้ามาของคู่แข่งรายใหม่

สำหรับผลิตภัณฑ์บรรจุภัณฑ์พลาสติกถือได้ว่ามีการแข่งขันสูง
อีกทั้งเทคโนโลยีที่ใช้ในการผลิตที่ไม่ซับซ้อนมากนัก และใช้เงินลงทุนไม่สูง
จึงเป็นโอกาสที่จะมีคู่แข่งขันรายใหม่ๆเข้ามาแข่งขันได้ง่าย

อย่างไรก็ตามมาตรฐานในการผลิตสินค้าและความน่าเชื่อถือของผู้ผลิตถือ
เป็นปัจจัยสำคัญในอุตสาหกรรมบรรจุภัณฑ์พลาสติก
โดยเฉพาะบรรจุภัณฑ์ของผลิตภัณฑ์ด้านอาหารและเครื่องดื่มที่ถือความสะอาดของบรรจุภัณฑ์เป็นสิ่งสำคัญ
ซึ่งหากลูกค้าเชื่อมั่นในผู้ผลิตรายใดแล้วมักจะไม่เปลี่ยนผู้ผลิต จากการที่บริษัทฯเป็นผู้ผลิต
ที่ได้รับมาตรฐานการผลิต GMP และ ISO และโดยเฉพาะด้านการใช้วัตถุดิบทีมีคุณภาพ
ไม่ใช้วัตถุดิบที่เคยใช้แล้ว มาผลิตสินค้าสำหรับบรรจุอาหาร
การให้ความสำคัญในเรื่องความสะอาดของผลิตภัณฑ์บรรจุภัณฑ์ระหว่างการผลิต
ความสามารถในการผลิตและจัดส่งได้ตรงตามเวลาที่ตกลง ทำให้ได้รับความไว้วางใจจากลูกค้า
มาเป็นเวลานาน ซึ่งเป็นเหตุผลในการตัดสินใจเลือกผู้ผลิตสินค้าของลูกค้า

1.4 ความเสี่ยงจากอัตราดอกเบี้ยที่คาดว่าจะมีแนวโน้มเพิ่มขึ้นและภาวะเงินเฟ้อ

บริษัทฯ ได้จัดหาวงเงินสินเชื่อจากสถาบันการเงินเพื่อบริหารสภาพคล่อง
และการลงทุนในโครงการต่างๆ ซึ่งส่วนใหญ่เป็นอัตราดอกเบี้ยลอยตัว
การที่อัตราดอกเบี้ยที่คาดว่ามีแนวโน้มเพิ่มขึ้นอาจมี ผลกระทบต่อผลการดำเนินงานของบริษัทฯได้
แต่จากการที่บริษัทฯ ได้มีการวางแผน ในการลงทุนที่เหมาะสมกับรายได้ที่จะได้ที่จะได้รับ
มาชดเชยกับดอกเบี้ยที่เกิดขึ้นไว้ล่วงหน้า และโครงการที่จะขยายการลงทุนในปี 2549
บริษัทมีแผนที่จะใช้เงินทุนจากการขายหุ้นเพิ่มทุน แทนการใช้เงินกู้จากสถาบันการเงินเพิ่มขึ้น

ดังนั้น เห็นได้ว่า บริษัทฯมีแผนการในการลงทุน และจัดหาแหล่งเงินทุนอัตราดอกเบี้ยต่ำไว้ล่วงหน้า
แม้จะเกิดผลกระทบจากความเสี่ยงในอัตราดอกเบี้ยที่คาดว่ามีแนวโน้มเพิ่มขึ้น
และภาวะเงินเฟื้อที่เกิดขึ้น ก็จะไม่เกิดผลกระทบรุนแรงกับผลการดำเนินงานของบริษัทฯ